ПРОТОКОЛ
гр. ЛЕВСКИ,   27.10._ 2016 г.

Районен съд гр.Левски в публично съдебно заседание на _двадесет и седми октомври_ 2016 г. в състав:

   Председател: ПАЛМИРА АТАНАСОВА
        Съдебни заседатели:



 

при участието на секретаря _Я.Д._ и прокурора ​​_Мая Тончева_ сложи за разглеждане _н.о.х._ дело № _391  по описа  за _2016_ год., докладвано от съдия _Атанасова_
На именното повикване в _11.00_ часа се явиха:

ЗА РАЙОННА ПРОКУРАТУРА гр.ЛЕВСКИ – явява се прокурор Мая Тончева.

ПОДСЪДИМИЯТ – лично. 

ЯВЯВА СЕ адвокат С.Г. ***, назначена като служебен защитник на подсъдимия на досъдебното производство.  

ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.
ПОДСЪДИМИЯТ – Да се гледа делото. Съгласен съм адвокат Г. да ме защитава. 

АДВОКАТ Г. – Запозната съм с материалите по делото и съм съгласна да поема защитата. Да се даде ход на делото. 


Съдът намира, че няма пречка да бъде даден ход на делото в днешно с.з. Следва да бъде назначен като служебен защитник на подсъдимия в настоящото съдебно производство адвокат С.Г., поради което 

ОПРЕДЕЛИ:

ДАВА ХОД НА ДЕЛОТО


НАЗНАЧАВА на основание чл.384, ал.2 от НПК служебен защитник на подсъдимия К.Т.К., ЕГН **********, адвокат С.Г. ***. 


СНЕ СЕ САМОЛИЧНОСТТА НА ПОДСЪДИМИЯ:
К.Т.К. – роден на *** ***, с постоянен и настоящ адрес:***, с българско гражданство, с основно образование, неженен, работи като * към ***, неосъждан, ЕГН **********.

На страните се разясняват правата по чл.274 и чл.275 от НПК.
ПРОКУРОРЪТ – Не правим отводи на съдебния състав и секретаря. Нямам искания. Представили сме споразумение. Моля споразумението да бъде утвърдено с произтичащите от това законови последици. 

АДВОКАТ Г. – Не правим отводи на съдебни състав. Няма да сочим нови доказателства. Сключили сме споразумение с Районна прокуратура гр.Левски, моля да бъде утвърдено с произтичащите от това законови последици.  

ПОДСЪДИМИЯТ – Не правя отводи, нямам нови искания. Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.


Съдът намира, че така постигнатото между страните споразумение е пълно и не следва да бъдат внасяни промени в него, поради което

ОПРЕДЕЛИ:


ВПИСВА в съдебния протокол съдържанието на окончателното споразумение, постигнато по н.о.х.д. №391/2016г. по описа на РС-Левски (досъдебно производство № ЗМ- 144/2016г. по описа на РУ МВР гр.Левски, пр.пр. № 623/2016 г. по описа на РП-Левски) между Районна прокуратура гр.Левски, подсъдимия К.Т.К., ЕГН **********, и защитника му адвокат С.Г. ***, съгласно което:

Подсъдимият К.Т.К., ЕГН **********, се признава за ВИНОВЕН в това, че на 11.06.2016 г. в гр.Левски, област Плевен, в района на Общински пазар на ул.„Ал.Стамболийски” държал в немаловажен случай акцизни стоки без бандерол – 2,571 кг. (два килограма и петстотин седемдесети  един грама) тютюн на стойност 501,34 лева (петстотин и един лева и тридесет и четири стотинки), когато такъв бандерол се изисква по закон (чл.28, ал.1 от Закона за тютюна, тютюневите и свързаните с тях изделия: „Тютюневи изделия се транспортират, пренасят, съхраняват, предлагат или продават в търговски складове и обекти само с  бандерол, залепен върху потребителската опаковка при условията и по реда на Закона за акцизите и данъчните складове и чл.2, т.2 от Закона за акцизите и данъчните складове: на облагане с акциз подлежат: т.2 – тютюневи изделия) – престъпление по чл.234, ал.1 от НК.


Налице е извършено деяние. Деянието е извършено от подсъдимия К.Т.К.. Извършено е виновно при форма на вината пряк умисъл. 

Деянието съставлява престъпление по чл.234, ал.1 от НК. 

С деянието не са причинени имуществени вреди. 

За извършеното престъпление на К.Т.К., ЕГН **********, СЕ НАЛАГА наказание на основание чл.234, ал.1 от НК, във връзка с чл.55, ал.1, т.1 от НК – ТРИ МЕСЕЦА ЛИШАВАНЕ ОТ СВОБОДА.

НА ОСНОВАНИЕ чл.66, ал.1 от НК се ОТЛАГА изпълнението на наложеното наказание за срок от ТРИ ГОДИНИ.

НА ОСНОВАНИЕ чл.67, ал.2 от НК възпитателните грижи по отношение на К.Т.К., ЕГН **********,***, през изпитателния срок се ВЪЗЛАГАТ на служител при 01 РУ МВР гр.Плевен, отговарящ за района на ***.

НА ОСНОВАНИЕ чл.55, ал.3 от НК на К.Т.К., ЕГН **********, НЕ СЕ НАЛАГАТ кумулативно предвидените в закона по-леки наказания – „Глоба” и „Лишаване от права” по чл.37, ал.1, т.7 от НК.

НА ОСНОВАНИЕ чл.234, ал.3 от НК се ОТНЕМАТ в полза на държавата веществените доказателства:

- с общо бруто тегло 2200,00 гр. – остатък от изследвания тютюн с общо нето тегло на пробите – 2571,40 гр. – намиращи се на съхранение в РУ гр.Левски. 

Направените разноски на досъдебното производство в размер на 316,83 лв., се ВЪЗЛАГАТ за заплащане на К.Т.К.. 

ПРОКУРОР:  

ЗАЩИТНИК:
           
ПОДСЪДИМ:


(М.Тончева)

(адв.С.Г.)
                          (К.К.)


Съдът намира, че постигнатото между страните споразумение не противоречи на закона и морала и следва да бъде одобрено.


Предвид изложеното, съдът

ОПРЕДЕЛИ:


НА ОСНОВАНИЕ чл.382 от НПК ОДОБРЯВА постигнатото споразумение по н.о.х.д. № 391/2016 г. по описа на РС-Левски (досъдебно производство № ЗМ-144/2016г. по описа на РУ МВР гр.Левски, пр.пр. № 623/2016 г. по описа на РП-Левски) Районна прокуратура гр.Левски, подсъдимия К.Т.К., ЕГН **********, и защитника му адвокат С.Г. ***.


НА ОСНОВАНИЕ чл.24, ал.3 от НПК ПРЕКРАТЯВА наказателното производство по н.о.х.д. № 391/2016 г. по описа на РС-Левски.


ОПРЕДЕЛЕНИЕТО на съда е окончателно и не подлежи на жалба и протест.

Протоколът е написан в с.з., което приключи в 11.30 часа.
СЕКРЕТАР:


ПРЕДСЕДАТЕЛ:
